钦定古今图书集成/理学汇编/文学典/第107卷 > 金大车
## 钦定古今图书集成/理学汇编/文学典/第107卷 > 金大车

按《列朝诗集》，“大车字子有，其先西域默伽国人也。太
祖时，以归义授鸿胪卿，赐姓启宇，遂为金陵人。父贤，
举进士，以给事中出知延平。长于《春秋》，著《纪愚》若干
卷，顾华玉为之传。”子有，弱龄为京师诸名辈赏异。嘉
靖乙酉，举于乡。下第归，偕陈羽伯、许仲贻及弟子坤
从游于顾华玉。华玉慎许可，极爱重。子有屡上南宫
不第，从其妇于广陵，以旅病卒。子有诗法，襄阳、随州，
每摇笔执卷，顷刻立就。尝赋诗，有“不堪摇落逢秋日，
况复蹉跎入暮年”之句，陈羽伯怪其壮岁，出语不祥，
死时年四十四，无子。羽伯与子坤掇拾遗诗，定次为
百篇。